LidanRubinov/Halacha-QA huggingface dataset:
שאלה: תתספורת וגילוח ביום העצמאות: הרב, 1. האם מותר להתגלח ולהסתפר ביום העצמאות? 2. האם עפ"י חכמת הנסתר מותר להסתפר ביום זה?
תשובה: ב"ה הראשון לציון מורנו הרב יצחק ניסים זיע"א פסק שכל מנהגי האבלות בטלים ביום העצמאות (ראה ספר הלכות יום העצמאות וים ירושלים עמ  שלד  -שמ ). הוא הדין לגבי תספורת וגילוח, ועיין בזה מה שכתב הגאון ר  חיים פלאג י זיע"א במועד לכל חי סימן ו. במיוחד לגבי גילוח יש מקום יותר להקל כי אין בדבר זה חגיגיות אלא רק ביטול מראה אבלות. הנוהגים על פי הקבלה - לא מתגלחים ומסתפרים ביום העצמאות. (עיין עוד בישכיל עבדי ו,י, ועיין עוד בשער הכוונות דף פו  עמודה ד, נהר לרבנו הרש"ש זיע"א דף כה  עמודה ד, אור לציון ח"ג סימן יז  אות ו ). חג שמח.
שאלה: ססעודת פדיון הבן   פ  ד תעניות: כבוד מעלת מורנו ורבנו שליט"א, נפשי לשאול הגיע : על סעודת פדיון הבן, מה חשיבותה? יזכה ה את כבוד הרב לראות בביאת גואל צדק אמן.
תשובה: אכתוב לך מספר מקורות על פדיון הבן, ועל מעלת סעודה זו ששווה פ"ד תעניות: מקור מס  1 מצוה יג    לעשות פדיון הבן לבנו הבכור, כדי לקשר אותו בחיים, וזאת כדי לפדותו מהמקטרג התובע וטוען לפני ה - הרי הבכור שלך, אם כן קחהו אליך, וסלקו מן העולם, אבל כשפודה את בנו, שוב אין לו פתחון פה לקטרג, ולא יכול המקטרג לשלוט עליו (הקדמת הזוהר דף יד  עמוד א, עם פירוש מתוק מדבש) מקור מס  2 סעודת פדיון הבן, בהיותי בעיר הקודש בירושלים ת"ו בשנת תרט"ן, הזמינו אותי לפדיון הבן ולא הלכתי, ואמרו לי שיש בספרים שסעודת פדיון הבן עולה במקום פ"ד תעניות, ואני לא הייתי יודע דבר זה. שוב ראיתי בשו"ת הד"ר בסימן ט"ל דף ס"ה סוף עמוד א  שכתב שהעולם אומרים שסעודת פדיון הבן עולה במקום פ"ד תעניות כמנין אחה"ע כמו שמתענים בימי השובבי"ם עד כאן לשונו. ונראה שאין מקור לדבר הזה רק שיחה נאה בפי הבריות (שדי חמד מערכת ס  כלל נד ) מקור מספר 3 רבותינו הקדושים אמרו שסעודת פדיון הבן היא כ- פ"ד צומות שהם לתקון פגם הברית (פרי צדיק חלק ג, פסח שני עמוד רמ  במהדורת משמחי לב) מקור מספר 4 ראה ראיתי בספר דברי שמואל לגאון הרב שמואל עמאר זצ"ל,מרבני מרוקו בדף ב  עמוד ב  וזו לשונו: העיד לי החכם הרב דוד אדרעי שד"ר מעיר הקודש צפת תובב"א, ששמע מהרב המקובל הרב שמואל העליר זצ"ל, שקיבל מרבו המקובל הרב אברהם ביר זצ"ל שקיבל מרבו ורבו מרבו, עד הרב הגדול והקדוש האר"י החי זיע"א, שהנמצא בבית הפדיון בשעת הפדיון כאילו התענה פד  תעניות, ובפרט בימי השובבי"ם יש תיקון גדול לכל הנמצא בבית, עד כאן שמעתי. ופשוט וברור שאם הרב שדי חמד זצ"ל היה שומע שמועה טובה כזו, היה מברך הטוב והמטיב (שו"ת עמק יהושוע חלק ג, יורה דעה סימן יח ) ברכה והצלחה.
שאלה: ששירת נשים: לכבוד הרב! האם כאשר אני יושב עם חבריי לסניף (בנים ובנות יחד) מותר לנו לשיר ביחד?
תשובה: איני חושב שיש תשובה אחת לשאלה זו. הדבר מאוד תלוי בנסיבות. באופן כללי, אם מדובר בהתרחשות צנועה, בכך ששרים ביחד ולא סולו, ובכך שהשירים אינם שירי עגבים אלא שירי קודש או שירי ארץ ישראל וכדו  - כן  אם לא - לא.
שאלה: פפייסבוק-כן  לא?: היי אני בת 15.ויש לי בעיונת.לפני כמה שנים כשהייתי בכתה ו היה לי פייסבוק ואז מחקתי אותו כי הייתי עוד ילדה וזה.עכשיו אני בת חמש עשרה וקצת ואני לא יודעת אם לפתוח מצד אחד ממש בא לי וככה אני יכולה לשמור על קשר עם משפחה מחול ועם חברות וזה ממש נחמד ומצד שני אני מפחדת להתמכר ואז להזניח את הלימודים.מה לעשותת??
תשובה: לשואלת היקרה זו אכן שאלה חשובה וטובה, מי מאתנו לא חווה את ההתמכרות, את הציפייה לאיזו "התראה" ל"ללייק" וכד. אני מאמין שהתשובה טמונה אצלך אך בואי נראה יחד מה הטוב והרע בפייסבוק. בעולם שלנו הכל נהיה מאוד זול אם בעבר הייתי צריך להשקיע בחבר, באח באדם שמולי הרי שהיום מספיק לשלוח לו תמונה באינסטגרם, הודעה בוואטסאפ ואין שום עניין להיפגש איתו לשמוע אותו-זו רמת הקשר. הדבר מתעצם סביב הפייסבוק שלמעשה לאדם יכול להיות עולם שלם מדומיין-אנשים בטוחים כי האהבה של אנשים אליהם תתבטא בלייקים שכמות החברים היא הקובעת- חברים שהם עצמם דמיוניים.(500 חברים? נו באמת.) מצד שני הפייסבוק כפי שאת ציינת עוזר לשמור על קשר עם אנשים מרוחקים. אז בואי נחשוב מה יש לעשות. נראה שאם את אכן חושבת ומרגישה שהפייסבוק יחזור להשתלט על חייך ועל זמנך אולי אכן שווה להצליח להמשיך לחיות בלעדיו(ראית שזה אכן אפשרי!) הרי יש לנו דרכים גדולות משמעותיות ולא "ממכרות" בכדי לשמור על קשר כפי שאמרנו הפייסבוק (וגם שאר המדיה) גרמה לנו לנכות, ליכולת ממש להתעניין באדם אחר, ליצור קשרים אמתיים של השקעה הדדית. האם קשר המתבסס על סיטואציה שאנו רואים את האדם לא יותר אמתי? האם להתקשר לחברה טובה זה לא קשר יותר עצמתי יותר אמתי? שווה לחשוב על כך. אך אם יש לך את הביטחון שאת תמשיכי לשלוט על הפייסבוק ולא הוא עליך שווה לנסות לקבוע לעצמך גבולות אדומים. לדוגמא: זמן מוגדר- אולי שווה לקבוע זמן קבוע למשל מ20:00-20:30 וזה הכל!! דהיינו אפילו לקבוע משהו אחר כדי שלא תהיה ברירה אלא לקום. להיות אמיתית כלפי עצמך- שיהיו רק חברים רלוונטים לסיבה שבגללה החזרת את הפייסבוק-קשר עם אנשים מחו"ל. שהשימוש עצמו יהיה רלוונטי-בלי "העלאות" ובלי תגובות מיותרות. להיות עם היד על הדופק לראות בביקורת עצמית האם אני עומדת ביעדים של עצמי, האם אני מצליחה לנתב את עצמי היטב? אם כן-יופי! אם לא-צריך כנראה לעשות חושבים. השאלה שלך באמת יסודית וחשובה בעידן בו אנו חיים תדעי שיש ביכולתנו (בעיקר עם אנשים כמוך שחשוב להם להיות הם השליטים על חייהם ולא שהחיים ישלטו עליהם) להצליח להחזיר את המציאות למקום טוב ולהמשיך להיעזר למדיה-לחיוב בלבד! בעז"ה. על השאלה ושתהיה הרבה הצלחה! חנן. hananb1081 gmail.com
שאלה: ככשרות לתנור דו תאי רחב: בשעה טובה אנחנו עומדים להיכנס לביתנו החדש ועומדים לרכוש תנור למטבח. המטבח תוכנן כך שישנו פתח של 90 ס"מ עבור תנור דו תאי רחב משולב כיריים. לאחר בדיקה שביצענו בחנויות שונות החלטנו שאנו מעוניינים בתנור הזה: לפי המפרט שלו ומה שהוסבר לנו בחנות מדובר בתנור בעל שני תאים נפרדים האחד 30 ס"מ והשני 60 ס"מ כאשר לכל תא מנגנון הפעלה נפרד (תכניות הפעלה שונות) ונקודת יציאת אוויר נפרדת. התאים יכולים לעבוד גם בו זמנית אם רוצים. אנו רוצים לייעד תא אחד לבשרי ותא אחד לחלבי. השאלה שלנו היא האם מבחינת ההלכה תנור זה עומד בקריטריונים ההלכתיים לשמירת כשרות והפרדה בין בשר וחלב? שמרית
תשובה: וברכת ד  נראה שזה ר, אבל חייבים לדעת שכל הפרטים נכונים. כדאי אולי לפנות למכון צומ"ת שהם מתעסקים בהלכה וטכנולוגיה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בברכת הגומל: אדם שהחליק ממספר מדרגות רטובות וייתכן שקיבל מכה בראש צריך לומר "הגומל"? או שאין כאן סכנה חמורה?
תשובה: אינו צריך לברך הגומל. (מרן רבנו יוסף חיים זיע"א, בן איש חי הלכות שנה א  פרשת עקב אות י ) ברכה והצלחה
שאלה: ללימוד לעילוי נשמה: האם כאשר לומדים משניות לעילוי נשמת הנפטר יש לומר את הפסוקים בקול רם או מספיק ללמוד בלי לאמרם בקול רם? מראש
תשובה: אין חובה לומר את הדברים בקול רם. אולם כדאי כן לומר אותם בפה, כי "ערוכה בכל ושמורה".
שאלה: ייחס לערבים - אני כל פעם מתלבטת מחדש: כך זה התחיל, הם הגדירו את עצמם כעם נשגב ממנו. הם ניסו להרחיק אותנו מהם, בדרך של הפסק שיתוף פעולה כלכלי, הפסיקו לקנות ממנו, אסרו עלינו להיכנס לחנויות שבבעלותם. יצא חוק על איסור חתונה עימם. הם עשו הכללות, אמרו שהיהודים רמאים. מטרתם הייתה שנלך, לא היה לנו מקום במדינתם, וכשלא הסכמנו ללכת הם הרגו אותנו בדרכים הכי מזוויעות שניתן לתאר. אנחנו עם קדוש מעל כל שאר העמים, בכל דרך אנחנו מנסים להרחיק את הבדואים, ערבים, ( איך שלא תקראו לזה ) מאיתנו. אסור לנו בוודאי להתחתן איתם. אנחנו מעדיפים לא לעבוד איתם, ובוודאי שלא לקנות מהם או לפרנס אותם. אין להם מקום במדינה שלנו. אנחנו מתלוננים על כך שהמדינה עוזרת להם, כיוון שהם חלשים. כמובן שאנו רוצים שילכו, יש אומרים אפילו, שלא נורא אם יהרגו הרי אסור להם להיות בארצינו. אז סליחה, אולי לא מתאים לערוך השוואה כזו. וחלילה לעולם לעולם לא אגיד שאנחנו כעם הארור הזה. אך נשאלת לי השאלה שוב ושוב. איך עלינו להתייחס אליהם? אני רחוקה מלהיות שמאלנית, הדרך בה התחנכתי אותה ניסיתי לתאר. קשה עליי ההתלבטות כל פעם מחדש. הם בני אדם, האם עליי לכבדם? לקום לזקנה באוטובוס? לאמר לנהג? להציל ילד ערבי שכמעט נדרס, ובכך להקריב את חיי? מצד שני, איני רוצה שיהיו בארץ עמי, ואם נתחיל לכבדם ההתבוללות תגבר, ברגע שהם לא יהיו בזויים בעינינו. מאות הבנות הנלקחות לביתם, רק יהפוך לאלף בנות חלילה. ולמה אין בעיה גאווה בכך שאנחנו עם קדוש, לא כמו שאר העמים? אני מאמינה שיש תשובות לכך בדרך התורה, בדרך ארץ. אשמח לתשובות!! יישר כוח על עבודת הקודש המדהימה.
תשובה: לך את מעלה נושא מאד חשוב של היחס שלנו לערבים, ובמיוחד לאור ההיסטוריה של עם ישראל בדורות האחרונים. ואני אנסה לעשות עם זה סדר. קודם כל, כל מדינת-לאום, מגנה על הערכים של המדינה. בצרפת למשל, יש איסור לנשים לכת עם כיסוי ראש המחויב על פי חלק מזרמי האיסלאם וכן הלאה. חלק מציווי התורה בעצם מגינים על ההלכה היהודית ועל הזהות היהודית של עם ישראל. אין איסור הלכתי למכור לגוי דברים, ובודאי שאסור בשום אופן להזיק לו או לגזול ממנו וכדו  ולכן אין להשוות את היחס של אומות העולם אלינו בהקשר הזה. דבר שני, עיקר היחס השלילי כלפי הערבים כיום נובע מההתנגדות שלהם לחזרת עם ישראל לארצו. אין ספק שיחס לדרוזי המשרת בצה"ל הוא טוב וחשוב לאין ערוך מאשר לערבי שלא מקבל את סמכותה של המדינה. גם כאן אין להשוות את היחס של אומות העולם אלינו, שהרי היהודים בכל מקום (ובמיוחד בגרמניה לפני השואה) היו נאמנים בצורה מוחלטת לשלטון, שרתו בצבא אותה המדינה ועוד ועוד. באופן מעשי, בהחלט יש לכבד כל ערבי וערבי ובכלל כל גוי באשר הוא. אם יש גוי מסוים שהוא אויב אז בהחלט צריך להתרחק ולהרחיק אבל כבוד בסיסי כמו קימה באוטובוס - בודאי שיש לקיים, ויש בדבר גם את המצווה הגדולה ביותר של קידוש ה, וכך נהגו חכמי ישראל בכל הדורות. (אפשר לראות גם בתשובתי כאן ובתגובות: לגבי ההתבגוללות, אני לא חושב שמאבק הנשען על ביזיון הצד השני הוא מאבק טוב ומוצלח, לא מבחינה מעשית ולא מבחינה אמיתית. אני חושב שהפתרון הוא חיזוק ערכי היהדות, חיזוק ההקפדה על גדרי הצניעות, ומעל לכל - חיזוק הקשר הרגשי בין ילדים והורים. נדמה לי שהבעיה המרכזית שדוחפת להתבוללות היא ניתוק מהמשפחה, ועל כן יש לטפל בניתוק הזה בצורה טובה ועם הרבה אהבה ואמונה מטבע הדברים, לא עניתי על כל השאלות, אבל אני מקוה שהיסודות ברורים - ואת מוזמנת בשמחה לחזור אלי למייל לחשוב ביחד הלאה על הנושא ברכה והצלחה טוביה tsbias1 Gmail.com
שאלה: בבחירה חופשית: אני מרגיש כבר שאין לי בחירה חופשית, כי כל פעם שאני בא לחטוא אז אני חושב לעצמי, ואם אחר כך יקרה לך משהו רע? אני יודע שיש בזה יתרון, אבל זה קצת מעיק כי אז בעצם נעלמת לי הזכות לבחירה חופשית. מה לעשות?
תשובה: העובדה כי אדם פוחד מעונש אינה אומרת שאין לו בחירה חופשית. יש לו בחירה חופשית להאמין שכלל לא יהיה עונש על כך  יש לו בחירה חופשית לא לתלות את המצבים הקשים שבאים עליו בכך שזה עונש  יש לו בחירה חופשית לקבל את העונש ובכל זאת לעשות את המעשה וכדו. הדבר דומה לאדם העומד על גג גבוה: יש לו בחירה חופשית לקפוץ או לא לקפוץ, על אף שהתוצאות תהיינה שונות בכל בחירה שלו. זו רק אחת התנועות של בחירה חופשית. בחירה חופשית מופיעה לעתים בבחירה חופשית ללא הבדל בתוצאות, או ליתר דיוק - ללא ידיעה מה יקרה או מה היה קורה אם הייתה בחירה אחרת. ושבת
שאלה: ככשרות: סבא וסבתא שלי לא דתיים, הביאו לנו תבשיל ירק, הם מבשלים בסירים שלהם דברים בשריים, ואני יודע שפעם בשנה בערך הם מכינים גם באותם סירים פירה עם חלב, בהנחה שהסירים נוקו היטב האם מותר לאכול את התבשיל?
תשובה: וברכת ד  אם בסיר מבשלים בשר וחלב (אפילו שלא באותו הזמן) א"כ הסיר הוא נראה כאיסור ולכן אסור לבשל בו בשר או חלב לאחר מכן, אבל בדיעבד אם בשלו שאר דברים (ירקות וכדו ) אפשר להקל. (עיין יו"ד סי  צג סעי  א) בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששלוש שאלות: לרב שרלו, יש לי שלוש שאלות: 1. מגילות מדבר יהודה - כיצד אנו צריכים להתייחס אליהן, במיוחד לנוסח התנ"ך שלהן מול הנוסחים המוכרים לנו ממהדורת ברויאר קורן עדי.? 2. הספר "לנבוכי הדור" של הרב קוק - כיצד להתייחס אליו? אני שואל זאת מכיוון שהחיבור נכתב בצעירותו יחסית ואיני יודע אם הקריאה בו היא דעות הרב קוק גם בשלבים מאוחרים יותר. האם כדאי לקרוא בו והאם צריך להיזהר ממשהו במהלך הקריאה בו? 3. בעניין יין לקידוש או הבדלה - אנחנו משתמשים בתירוש של יקבי כרמל. אמנם זה נדיר, אך קרה לנו מקרה לאחרונה שהיין שנשאר בבקבוק לא הספיק לנו להבדלה (היה רק בקבוק אחד), בסוף הסתדרנו. השאלה שלי היא עד כמה (אם בכלל) אפשר להוסיף מים ליין כך שעדיין יחשב יין וברכתו עדיין תהיה בורא פרי הגפן. והמשך שבוע טוב
תשובה: א. מגילות מדבר יהודה הן עובדה. הן מבטאות נוסח אחר ממה שאנו מכירים. מכאן ואלה הכל פתוח לפרשנות. אפשר לפרש את זה כתרגיל של תלמיד מתלמד, ואפשר לפרשת את הדבר כנוסחים שונים של התורה. בעלי התוספות כתבו לא אחת שלחכמי הגמרא היה נוסח שונה מעט של התורה, ואנו מכירים נוסחים רבים, אם כי ההבדלים אינם גדולים. ב. הדבר נכון גם ביחס לנבוכי הדור. אני מפנה אותך לתשובה אחרת שכתבתי על העניין, ואם תרצה לעסוק בנושא לאחר קריאת הדברים   אשמח. ג. אני מצטער, אך איני יודע את התשובה.
שאלה: ממצוות עשה של ספירת העומר:, מרן רבנו יוסף חיים זיע"א בספר הקדוש "לשון חכמים" חלק א סימן עז כותב בנוסח הלשם יחוד של ספירת העומר: הריני מוכן ומזומן לקיים מצוות עשה של ספירת העומר. (וכן הנוסח בכף החיים סימן תפט ס"ק ז ) והרי ככל הידוע לי הרבה ראשונים סוברים שמצוות העומר בזמן הזה היא מדרבנן?
תשובה: לצדיק. רוב ככל הגאונים והראשונים סוברים שספירת העומר גם בזמן הזה היא מדאורייתא: 1. שאילתות דרב אחאי גאון פרשת אמור שאילתא קו  2. הלכות גדולות סוף הלכות פסח 3. הלכות פסוקות דרב יהודאי גאון עמוד 17 4. רב סעדיה גאון מנה מצווה זו בספר המצוות עשה נ 5. בעל הלכות גדולות בהקדמתו מנה מצווה זו בתור מצוות עשה 6. רבנו יצחק ברבי ראובן מנה מצווה זו באזהרותיו. 7. רבנו שלמה אבן גבירול מנה מצווה זו באזהרותיו. 8. רבי יצחק בן גיאת בספרו מאה שערי דף קח  עמודה ב  ואילך. 9. הרי"ף בסוף מסכת פסחים 10. הרמב"ם בספר המצוות מצוה קסא, ובמשנה תורה סוף פרק ז  מהלכות תמידין ומוספין הלכה כב. 11. ספר החינוך מצוה רעג  12. הראבי"ה פסחים סימן תקכו, ריש עמוד 177 13. הרוקח סימן רצד -רצה  14. הסמ"ג ד רכ  עמודה ב  15. אור זרוע סימן שכט  16. ספר המאורות פסחים קכ. 17. מרדכי מגילה סימן תתג 18. שיבולי הלקט ריש סימן רלד  19. כה"ח סימן תפט  ס"ק ו  - הביא בשם רבנו הרש"ש זיע"א - שספירת העומר היא מצוות עשה מדאורייתא, וכפירוש השמחת כהן בתשובה סימן צו. 20. בשו"ת יצחק ירנן חלק ו  סימן גן האריך והרחיב בזה, ומוכיח שם שגם לדעת הר"ן בסוף פסחים- הוי דאורייתא. הראת לדעת שרבו הגאונים והראשונים שסוברים שספירת העומר בזה זמן הוי מדאורייתא (אמנם מדעת הר"ן כפי שהובאה בבית יוסף או"ח סימן תפט, ומהעיטור חלק ב  דף קלז עמודה ב, ומרבנו ירוחם נתיב ה  חלק ד, דף מד  עמודה ד, ומהאורחות חיים הלכות ספירת העומר סימן ה  ומעוד ראשונים משמע שבזמן הזה הוי ספירת העומר מדרבנן, וכן העלה ביחוה דעת חלק ו  סימן כט, ובחזון עובדיה הלכות יו"ט עמוד ריב, ובילקוט יוסף מועדים ריש הלכות ספירת העומר, אולם כאמור רוב הגאונים והראשונים סבירא להו שהוי דאורייתא ) על כן צריך לומר בלשם יחוד כדברי רבנו יוסף חיים זיע"א: מצוות עשה של ספירת העומר, וכל משנה- ידו על התחתונה. ועיין מה שכתב בזה הגאון הרב יסף חיים מזרחי שליט"א בסוף סידור "עוד יוסף חי" על ספירת העומר.
שאלה: ההנקודה העיקרית - ארץ ישראל: איך מתקנים את חטא המרגלים? ומהי הנקודה העיקרית בדורנו זה שצריכים לשים עליה דגש מיוחד?
תשובה: "ובכל ארץ אחוזתכם גאולה תתנו לארץ" (ויקרא כה,כג ) אומר על פסוק זה מרן המקובל האלוקי, הראשון לציון, אביהם של ישראל, הרב מרדכי אליהו זיע"א (אביהם של ישראל על התורה, ויקרא עמוד 146): עם ישראל צריך לגאול את קרקע ארץ ישראל מידם של אחרים, ובוודאי מידם של עמים אחרים, זאת מצוות כיבוש הארץ שנצטוונו בה, פעולה זו של כיבוש וישוב הארץ, ישוב ויהוד הגליל והנגב   היא היא התיקון לחטא המרגלים (אם הבנים שמחה פרק שלישי אות סג ) וכמו שמגלה את אוזננו הרב יעקב משה חרל"פ זיע"א (מי מרום חלק ו  "ממעיני הישועה" בעמוד קצו ) : "בכל תקופה ותקופה ישנה נקודה מיוחדת שדרך הנקודה ההיא מאיר כל הטוב, ומתוכה מתנוצצים כל קיומי התורה והמצוות. ובעקבתא דמשיחא הנקודה העיקרית היא ארץ ישראל, וממנה נובע הכל, ומבלעדי ההתאחזות בה אין שום השפעה של קדושה בעולם, ואין פלא אם כל העמים רוצים לעכב בעד ביאתם של ישראל בארץ הקודש והתקשרותם בה, וכל כובד ההתנגדות שלהם היא בעיקר על הנקודה הזאת". שבת ומבורך!
שאלה: ההלכות אישות: אני ואשתי נשואים כבר 5 שנים ומעונינים ע"מ לחזק את הקשר לקיים את המצווה עם גיוון ולכן האם מותר לקיים מין אוראלי וכ"כ מה הדיר לגבי שהאישה תהיה מעל הגבר
תשובה: מבחינה עקרונית אין כמעט הגבלות ביחסי אישות. פירוט והרחבה תוכל למצוא בספר "לדעת לאהוב" של הרב אברהם קטן.
שאלה: ממי אמר שאייפד זה דבר רע?:, יש לי שאלה אני נורא נורא אוהבת לשמוע שירים ופעם היה לי אייפון חזרתי בתשובה ומכרתי אותו ברוך ד אבל זה מאוד קשה לי בנושא השירים ככה יש לי גישה לשירים יותר מהירה, גם יש שמה משחקים ( אני בת 13 ) וגם מצלמה אומנם יש שמה אינטרנט גם אבל אותי אינטרנט משמש בשביל הרצאות, שאלות כאלה ולא ואני לא חושבת שיש בזה בעיה כי אינטנרט גם לפעמים עוזר כמו למשל עכשיו וגם אני לא רוצה אייפוד בגלל האינטרנט ני רוצה אתזה בשביל השירים משחקים ומצלמה, רציתי לדעת אם יש משהו רע באייפוד, זה נגן שירים עם משחקים ומצלמה. אני חושבת שאין בזה בעיה אבל רציתי להיות בטוחה. מראש.
תשובה: לשואלת היקרה! כל הכבוד לך שהחיפוש שלך אחרי האמת מגיע גם לשאלות כאלה, שלכאורה נראות פחות שייכות. גם לזה יש משמעות, ולא מעטה. תמשיכי לשאול ללמוד ולהעמיק, זה הדרך. יש מדרש מפתיע המתאר דו שיח בין ר  עקיבא לאחד מחכמי רומא (טורנוסרופוס שמו). ר  עקיבא נשאל שם למה צריך לעשות ברית מילה לתינוק שרק עכשיו נולד. הרי אם הקב"ה היה רוצה שהוא יהיה נימול - שהיה בורא כבר בצורה טבעית את התינוק מהול! למה צריך את ההתערבות האנושית הזאת בבריאה הטבעית והיפה? ולכן, מכריע אותו חכם רומאי, שאל לו לאדם להתערב בבריאה האלוקית אלא להשאיר אותו כמו שהיא, בטבעיותה. ענה לו ר  עקיבא, שכפי שהאדם לא אוכל את הלחם כמו שהוא מופיע בטבע, כחיטה, אלא מעבד אותו משקיע בו עד שהוא נעשה ללחם אותו אנו מכירים - כך בברית מילה ובשאר הדברים בעולם. הקב"ה ברא את העולם בצורה מסוימת, גולמית, ועלינו בני האדם לפתח את העולם לצורה המוגמרת. מוטל עלינו להיות שותפים בפיתוח והשלמת העולם. במשימה הזו, בני האדם והקב"ה עובדים ביחד, בשיתוף פעולה. לכן, כל ההתפתחות הטכנולוגית שאנחנו רואים מסביבנו (התפתחות המדע, אמצעי התקשורת המשוכללים, תוחלת החיים שעולה מדי שנה וכו  וכו ) - היא באופן עקרוני דבר נפלא! אלא מה, לפעמים כוחו הרב של האדם גורם לשכחת אלוקים. לא עשיית הטוב ופיתוח העולם הם המרכז אלא הכסף. וגם באופן אישי - אם פעם אדם היה צריך להתאמץ הרבה מאוד בשביל לחטוא בעבירות חמורות, היום הוא פשוט יכול להחליק את האצבע על הסמארטפון. הטכנולוגיה היא בפירוש לא דבר רע. השאלה היא מה מטרת השימוש בה. אני ייתן דוגמה מתחום אחר: אנרגיה גרעינית היא כוח עצום. אפשר לספק איתה חשמל לערים שלמות, ואפשר להשמיד בעזרתה מאות אלפי בני אדם תוך כמה שניות. הבחירה היא בידי האדם איך הוא ישתמש בכוח שיש לו. גם לגבי אייפוד, השאלה מה המטרה שלי בשימוש. אם המטרה היא טובה - אחלה. (עדיין צריך להיזהר מהתמכרות ועיסוק מוגזם בו. לא לשכוח שיש גם חברים, משפחה וסתם מקומות יפים.). אם לא - אז לא. הבחירה מה לעשות עם הכוח העצום של הטכנולוגיה נמצאת בידיים שלך. שיהיה בהצלחה! אורי
שאלה: ככשרות של הרבנות לכשרות ארצית: השגחת הרבנות לכשרות ארצית חתומה על בשר עוף קפוא שנשחט ע"י עוף עוז ככשר למהדרין האם אפשר לסמוך על זה ככשר או כמהדרין או שעדיף לא לקנות כלל?
תשובה: תמיד ניתן ומומלץ לעיין בעמוד המומלצים שלנו שם הם מופיעים
שאלה: ההתרת הסכם נישואין: כבוד רב, לפני כ- 8 שנים, עשיתי הסכם לחיים משותפים עם גויה אצל עו"ד. לאחר תקופה של כחצי שנה נפרדנו, וחתמנו אצל עו"ד על ביטול ההסכם. אין לנו ילדים. האם אני צריך לעבור הליך התרת נישואין גם בבית דין רבני או שמבחינה הלכתית אני רווק?
תשובה: אני חושב שבהסכם חיים משותפים עם יהודיה, בית הדין בארץ דורש גט לחומרא. אולם כיוון שהיא גויה אין צריך דבר. אינני בקיא בנהלי בתי הדין, אך הלכתית אתה רווק מאושר לכל דבר.
שאלה: ססרט צנוע: בן דוד שלי מגיע עוד מעט מחו"ל, אני רוצה לראות איתו את הסרט אושפיזין, אין לי טלוויזיה בבית אבל אני צופה פעם בכמה חודשים בסרט כשר כמו סרט דוקומנטרי, או סרט על שואה למשל, בסרט יש מסרים מאוד חיובים בכל מה שקשור ליהדות והוא יכול לגרום להרבה הירהורי תשובה, אין בסרט אי צניעות, יש רק אישה אחת צנועה, האם מותר לי לראות איתו את הסרט?
תשובה: וברכת ד  אם זה לתועלת להוסיף דעת ויראת שמים, אפשר. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ללידה בשבת: ב"ה אני בחודש התשיעי להיריון. שאלתי היא לגבי לידה תיאורטית בשבת: 1. במידה ויש צורך לנסוע לביה"ח בשבת, האם מותר לנו לעשות עצירה בדרך בכדי להוריד את הבת שלנו, בת שנתיים, אצל הורים שלי? הוריי גרים בגדול בדרך לביה"ח, אבל כעצירה אצלם כן דורשת סטיה קלה מהכביש. כמו כן, האם מותר שבאותה הזדמנות אימי תצטרף אלינו לביה"ח? 2. מה יש לעשות כאשר מגיעים לביה"ח מבחינת כיבוי הרכב? שמעתי שיש להשאירו דלוק, אבל יש חשש גניבה אשר יעסיק את שנינו. 3. כמו כן, האם נכון שניתן להשאיר מראש פלאפון מכובה ברכב כדי להשתמש בו מוצ"ש? ויום טוב!
תשובה: א. אני בדרך כלל מסויג מהרחבת הנסיעה כדי להשאיר ילדים אצל ההורים. אם יש דרך אחרת, כגון להשאיר אותם אצל השכנים זה דבר יותר נכון לעשותו. רק אם אין דרך אחרת, ורק אם הדבר מאוד ילחיץ אותך בלידה   אזי הדבר מותר. ב. השאלה היא לצורך מה אמך מצטרפת אלייך ללידה. הדבר שוב תלוי בך עצמך. אם את יכולה לוותר על כך   זה יותר נכון לעשות. אם הדבר יביא ללידה קלה יותר ויסכן אותך פחות   הדבר מותר. אם זה כדי לספק את רצונה של אמך   הדבר אסור. ג. נכון. והרבה שמחה, עם טעם של עוד
שאלה: על קטשופ : לכבוד הרב! אנחנו בכיתה לומדים השנה במשנה את מסכת ברכות וזכינו ללמוד את פרק ו העוסק בנושא ברכות לפני ואחרי האכילה. רצינו לדעת מה צריך לברך לפני אכילת קטשופ שאוכלים אותו סתם כך לבדו. האם "אדמה" כי הוא נעשה מעגבניות, ואולי העגבניות גדלו במיוחד לטובת הכנת הקטשופ, או ברכת "שהכל", כי העגבניה שינתה את צורתה? מראש כיתה ה 3 מירוחם.
תשובה: וברכת ד  היום חלק גדול מהעגבניות מרוסקים (קטשופ) ולכאורה היה מקום לברך "אדמה", כדין תפו"ע מבושלים שיש המברכים עליהם בופה"ע, וכן יש מברכים על תפו"א מרוסקים "אדמה". אמנם דעתה הרמ"א לפסוק שיברכו שהכל. אבל בנידון של רסק עגבניות כאן זה לא עומד לאכילה בפני עצמה, אלא כממרח ללחם פיצה וכדו, ונראה שלכן לכו"ע לברך על רסק עגבניות "שהכל". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בבחירת שם לתינוק: רציתי בבקשה להתייעץ אתך בנוגע לבחירת שם לתינוק ת. אני עתידה ללדת, בעזרת השם, בתחילת חודש נובמבר, 2014. בעלי ואני חשבנו על השמות אביגיל לבת ונועם לבן. האם שמות אלה מומלצים, טובים?
תשובה: ראשית, שתהיה לידה שמחה ובריאה, עם טעם של עוד. הדבר החשוב העיקרי בעתידו של התינוק הוא האהבה שתתנו לו, החינוך, החיבוק, והיחסים ביניכם, וכמובן עוד דברים מעין זה. לא השם שלו יקבע את עתידו. אתם יכולים לבחור כל שם שאתם אוהבים, למעט שמות מאוד קיצוניים. שני השמות האלה הם יפים מאוד, וראויים מאוד.
שאלה: ממאכלים מותרים ואסורים בחו"ל: מה מותר לאכול במרוקו ומה אסור
תשובה: וברכת ד   כל הפירות והירקות החיים אפשר לאכול לאחר בדיקה מחרקים. שאר הדברים צריך לשאול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: זזהותו של יהודי: יש לי שתי שאלות הקשורות לקביעת זהותו של יהודי : 1.משה רבנו נישא לציפורה המדיינית אשר היתה מזרע ישמעאל -מה זה אומר על זהות בניו? 2.ישמעאל בנו של אברהם אבינו בא מהשפחה הגר- האם בגלל זה אנו היהודים קובעים את זהותנו על פי האמא והמוסלמים על פי האבא? הכוונה היא האם אנו קובעים על פי האמא כדי ליצור הפרדה בינינו לבין הישמעאלים -כי הרי אנו מאותו האב אך לא מאותו האם?
תשובה: וברכת ד  כל הקביעות שלנו הן על פי התורה ודרשות ח. קביעת האם זה כפי שנאמר בגמ  שהאם היא הקובעת, לא שייך לשרה ולא לספורי המקרא. ובייחוד מספורי המקרא לפני מתן תורה, כל החובות שלנו נובעים רק לאחר מתן תורה, ולכן אין משמעות לשאלתך על משה רבינו, מכיוון שהכל לפני מתן תורה וקיום המצוות הוא על פי דברים שנאמרו לאחר מתן תורה, ואפילו ברית אין אנו עושים בגלל אברהם אבינו אלא בגלל שזה מופיע בתורה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ננידה: ביום האחרון של הנידה שאני מתחילה לספור 7 נקיים - כל השבוע אני נקייה, וביום האחרון או יום יומיים אחרי הטבילה יש לי סימנים חומים נוטים לשחור במשך יומיים זה לא דבר שקורה באופן חד פעמי, אלא בכל חודש אשמח להכוונה בנושא
תשובה: תצטרכי לפרט יותר. אם מדובר אחרי הטבילה, היכן יש סימנים חומים? הכוונה לכתמים על התחתון? אם את לובשת תחתון צבעוני בזמני הטהרה, אין בעיה. אם מדובר על סוף השבעה נקיים, והכתם על התחתון הלבן, את צריכה לספור מחדש. אם מדובר בעניין חוזר על עצמו, תתייעצי ברופאת נשים האם זה שאריות דם, האם זה נורמטיבי, האם אפשר לטפל. כדאי גם להתקשר למכון פועה ולהתייעץ. בהצלחה.
שאלה: ככתובה:, אשתי מאיימת עלי לפחות פעם בשבוע שאם אני לא יעשה מה שהיא אומרת, היא אומרת שבסוף אני אשאר לבד ( כלומר היא תתגרש) לאחרונה היא הוסיפה שהיא רוצה עוד ילד ( יש לנו 1) ולאחר שאמרתי לה שאני לא רוצה כרגע ( פיננסי, מצב ביננו) - היא אמרה שהיא תתגרש אם לא אקשיב לה. ( להביא עוד ילד) האם אישה שמאיימת בגירושין אם לא אביא איתה עוד ילד - מחוייבת בכתובה?
תשובה: אינני חושב שכדאי להגיע להכרעה בשאלה הזו. האם אי אפשר ששניכם תלכו צעד אחד לאחור, תדברו האחד עם השני בשפה שאינה שפת איומים אלא שפת בירור, התקרבות, נכונות להליכה משותפת וכדו? אולי כדאי להציע לשניכם, כי על אף העובדה שזה קשה מאוד ולא נעים ולא פשוט - תלכו ביחד לייעוץ זוגי, ללימוד תקשורת ביניכם, לעיצוב דרכי קבלת ההחלטות - ואז לא תזדקקו לשאלה זו? אשמח אם נשוב ונדון בכך. והרבה
שאלה: ההופעת סוף שנה בשנת אבל: אני לצערי בשנת אבל על אבא שלי. מרחיבה את השאלה שלי משבוע שעבר - ("רציתי לשאול האם מותר בשנת אבל להשתתף בהופעת סוף שנה במסגרת חוג התעמלות? (ההופעה היא עם מוזיקה מול קהל)") - אני משתתפת כבר כמה שנים בחוג התעמלות-אקרובטיקה הכולל מגוון של גילאים החל מילדים קטנים וכלה במבוגרים (כולל הלהקה היצוגית שלהם) לקראת סוף השנה, מתוכננת הופעת סוף שנה עם כל משתתפי החוגים לסכם את השנה, ולהציג ביצועים שנלמדו והושגו במהלך השנה. ההופעה כוללת קטעי כריאוגרפיה (ריקוד) וקטעי אקרובטיקה, הכוללים מוזיקה. ההופעה היא באולם גדול מול קהל (משפחה וחברים) אם הבנתי נכון, מותר לעסוק בספורט הכולל מוזיקה, כי מתעמלים לצורך בריאות, ולא למטרת שמחה. והמוזיקה המושמעת איננה מיועדת להוסיף שמחה וריקודים, אלא לתת קצב למתעמלים. מצד שני, היה נראה לי שבהופעה יכול להיות מימד בעייתי (בלהופיע צפייה בהופעות האחרות) אשמח לתשובתך.!
תשובה: קשה להכריע בנושא זה. את בעצמך כתבת את השיקולים לכאן ולכאן. אני מציע להימנע. זה אירוע פומבי, יש בו שמחה ויש בו עוצמה גדולה - נראה לי שזה מנוגד לשנת אבל.